Document ID: /roh_data/filtered/fineweb-2-filterrobots_roh.jsonl.gz/13655

L'iniziativa da transparenza è para reussida
- Sonda, 12.8.2017, 8:31
Els hajan rimnà passa 120'000 suttascripziuns e vegnian ad inoltrar quellas l'atun. Quai annunzia il comité che ha lantschà l'iniziativa per dapli transparenza en la finanziaziun da la politica.
Quella prevesa tranter auter che las partidas ston scuvrir la derivanza da tut las donaziuns sur 10'000 francs. Purtada vegn l'iniziativa da transparenza tranter auter da la Partida socialdemocratica, dals Verds, da la Partida burgais-democratica, ma er da partidas pli pitschnas e da pliras organisaziuns.
Tenor experts èsi dentant dispitaivel sch'in gea a l'iniziativa vegn ad influenzar ils budgets da campagnas e resultats da votaziuns a moda evidenta.
RR novitads 06:00